Eglwys Sant Rhychwyn

250px|bawd|Tu fewn yr eglwys, gan wynebu'r allor tua'r dwyrain.
bawd|250px
Saif **Eglwys Sant Rhychwyn** (a gaiff hefyd ei hadnabod fel **Eglwys Llywelyn** neu **Eglwys Llanrhychwyn**) ym mhentref Llanrhychwyn tua dwy filltir i'r gorllewin o Drefriw, Sir Conwy (SH77486161). Dyma eglwys y plwyf, a gysegrwyd i Sant Rychwyn. Mae'n adeilad rhestredig Gradd I ac yn ôl rhai haneswyr dyma eglwys hynaf Cymru.

## Hanes
Dywedir i'r eglwys wreiddiol gael ei sefydlu yn y 7g gan Sant Rhychwyn a oedd yn un o feibion Helig ap Glannog yn ôl traddodiad. Ceir llun dychmygol o Rychwyn gyda Dewi Sant yn eglwys Llanrwst. Ei wylmabsant yw 12 Gorffennaf. Roedd Helig ap Glannog yn dywysog Cymreig a reolodd gryn dipyn o dir, gan gynnwys  Ynys Seiriol oddi ar arfordir dwyreiniol Ynys Môn. Dywedir y boddwyd y tir hwn ac ar ôl llyncu mul, cofleidiodd Helig a’i feibion y bywyd crefyddol.

Yn ôl traddodiad roedd y Dywysoges Siwan, gwraig Llywelyn Fawr, yn blino ar deithio yr holl ffordd o'r llys yn Nhrefriw i eglwys Llanrhychwyn ac felly cododd Llywelyn eglwys newydd iddi yn Nhrefriw yn y flwyddyn 1220.

Mae'r fedyddfaen cyn hyned a'r eglwys ei huna, ac fe'i gosodwyd ar bedestal ar ffurf dau ris. Ceir sawl ffenest liw canoloesol, mae'r un a welir ar y dde'n dyddio'n ôl i o leiaf 1533. Credir fod y drws derw soled a'r gloch hefyd yn perthyn i'r 13g - cloch a ddaeth o Abaty Maenan, o bosibl. Mae gwaith pren yr allor yn mynd yn ôl i 1616 a'r pulpud i 1691. Yn 1614 y gwnaed y ffiol ac mae'n waith celf hynod o gain.

## Llywelyn a Siwan
Credir fod gan Llywelyn Fawr blasty hela o'r enw'r "Tŷ Du" rhywle'n y cyffiniau - o bosib i gyfeiriad Llyn Geirionnydd - ond ni wyddom bellach yr union leoliad. Roedd gan Llywelyn hefyd gysylltiad agos gyda mynachod yr ardal. Cefnogodd Llywelyn y myneich o Abaty Aberconwy (a symudwyd yn ddiweddarach i Abaty Maenan) Wedi i Llywelyn a Siwan briodi, beichiogodd Siwan (gyda Dafydd) ac yn ôl yr hanes, roedd y daith i'r capel hwn yn Llanrhychwyn - taith o tua dwy filltir i fyny'r allt - cryn siwrnai i ferch feichiog. Dywedir i Lywelyn godi capel arbennig ar ei chyfer yn Nhrefriw, a dethlir y cysylltiad brenhinol yn ffenest liw'r eglwys bresennol (sef y Santes Fair).

## Rhannau

Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 27.JPG|Y fedyddfaen
Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 51.JPG|Trawstiau'r nenfwd
Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 53.JPG|Pulpud
Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 61.JPG|Allor syml
Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 26.JPG|Drws derw

## Y Ffenestr liw

Ffenestr liw yn wal dwyreiniol corff gogleddol Eglwys Sant Rhychwyn, Sir Ddinbych 01.JPG|Ffenestr liw Canoloesol gyda Mair, Crist ar Groes ac Ioan; oddi tano: Dewi Sant.
Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 40.JPG|
Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 47.JPG|
Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 48.JPG|
Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 49.JPG|
Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 72.JPG|
Eglwys Sant Rhychwyn, Llanrhychwyn St Rhychwyn church ger Llanrwst, Dyffryn Conwy 77.JPG|

## Llyfryddiaeth
*Harold Hughes a H. L. North, *The Old Chuches of Snowdonia* (Bangor, 1924; arg. newydd, 1984).

## Cyfeiriadau
## Dolennau allanol
* Gwefan Coflein; 17 o luniau du a gwyn ac ychydig o fanylion pellach

Categori:Adeiladau rhestredig Gradd I Conwy
Rhychwyn
Categori:Teyrnas Gwynedd
Categori:Trefriw